अफगानिस्तान में दो बम हमले, आठ मरे  
दक्षिणी हेलमंद प्रांत में शनिवार को बम विस्फोट की चपेट में एक बस के आने के कारण छह नागरिकों की मौत हो गई और अन्य घायल हो गए।
अफगानिस्तान के दक्षिणी हिस्से में सड़क किनारे हुए दो बम हमलों में आठ नागरिक मारे गए।  समाचार एजेंसी डीपीए के अनुसार गवर्नर कार्यालय ने जारी एक बयान में बताया कि दक्षिणी हेलमंद प्रांत में शनिवार को बम विस्फोट की चपेट में एक बस के आने के कारण छह नागरिकों की मौत हो गई और अन्य घायल हो गए। बस में नौ लोग सवार थे। मरने वालों में महिलाएं और बच्चे शामिल हैं। प्रांतीय गवर्नर खुदई रहीम ने बताया कि ऊर्जगान प्रांत में एक दूसरी घटना में इसी तरह के बम विस्फोट में दो नागरिक मारे गए हैं और अन्य घायल हुए हैं।  गवर्नर ने बताया कि दक्षिणी ऊर्जगान प्रांत के गजब जिल में शनिवार को एक कार में विस्फोट हुआ था।